ཉིན་ཤས་གོང་ལྷོ་ཁ་གྲོང་ཁྱེར་ནས་གྲོང་ཁྱེར་དེ་ཡོངས་ཀྱི་ཁྱབ་ཁོངས་ནང་མ་རྩོམ་བལྟ་བ་དང་མ་ཡིག་སྦྱོང་བ།མ་དོན་རྟོགས་པ་བཅས་ཀྱི་བྱེད་སྒོ་སྤེལ་ནས།རྫོང་༼ཆུས༽ཁག་དང་ལས་ཁུངས་ཁག་གིས་མ་རྩོམ་བལྟ་བ་དང་མ་ཡིག་སྦྱོང་བ།མ་དོན་རྟོགས་པ་བཅས་ཀྱི་ལས་དོན་ཁག་ནན་ཏན་ངང་སྤེལ་ནས་ཚོགས་ཆེན་བཅུ་དགུ་པའི་དགོངས་དོན་དང་།ལྷག་པར་དུ་ཞི་ཅིན་ཕིང་ནས་སྙན་སྒྲོན་ནང་བཏོན་པའི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པས་བསམ་བློ་གོང་མཐོར་གཏོང་བ་དང་།ལག་ལེན་ལ་མཛུབ་ཁྲིད་བྱེད་པ།ལས་ཀར་སྐུལ་སྤེལ་གཏོང་བ་བཅས་བྱེད་དགོས་པའི་བླང་བྱ་བཏོན་ཡོད།